Kenneth Branagh

Kenneth Charles Branagh (født 1960) er en nordirsk skuespiller og filmregissør.

 Bakgrunn og virke 
 Bakgrunn 
Branagh ble født i Belfast og vokste opp i Tigers Bay-området. Han kom fra den protestantiske arbeiderklasse; foreldrene var Frances (født Harper) og rørleggeren William Branagh. Familien flyttet til Reading i Berkshire i England da han var ni. På skolen tilpasset seg engelsk uttale, men tapte ikke sin opprinnelige Belfast-dialekt. Skuespilleren oppnådde noe suksess i Nord-Irland for sin rolle som tittelfiguren i BBCs serie Billy Plays.

 Karriere
Han har arbeidet både på scenen og skjermen. Han mottok anerkjennelse i Storbritannia for sine sceneopptredener, inkludert tittelrollen i Hamlet. Han er kjent for sine filmversjoner av William Shakespeares verk Stor ståhei for ingenting (1993), Danser med Shakespeare (2000) og Hamlet (1996). Han har også medvirket i en rekke filmer som ikke er relatert til Shakespeares arbeider. I de siste årene har han arbeidet mest med filmer til TV, kun som skuespiller, ikke regissør. Branagh mottok en Emmy Award for sin opptreden i TV-filmen Conspiracy fra 2001.

Branagh har vært nominert til fire Oscar-priser, inkludert to for regi og skuespill i Henry V, og en annen for manuset til Hamlet. Branagh ble også nominert i den 20. Razzie-utdelingen for verste mannlige birolle i Wild Wild West.

Han har medvirket i flere filmer sammen med sin daværende kone Emma Thompson. De giftet seg i 1989, og tok ut skilsmisse i 1995. I flere år, mens han fortsatt var gift med Thompson, hadde han et velpublisert forhold med Helena Bonham Carter, som han også medvirket i filmer sammen med.

I 2003 giftet han seg igjen, denne gangen med Lindsay Brunnock, som Carter hadde introdusert ham for i 1997.Branaghs biografi på tiscali.co.uk   

Han har også vært forteller for lydboken av Drømmen om Narnia av C.S. Lewis for Harper Audio.

I 2011 regisserte han eventyrfilmen Thor, som viste seg å bli en stor suksess i Branaghs hender. Filmen hadde et budsjett på rundt 150 millioner dollar, og i løpet av to helger spilte den inn rundt 90 millioner av disse (hvorav 66 millioner ble spilt inn den første helgen i USA). Den fikk også svært gode kritikker fra et samlet pressekorps, til tross for skepsis på forhånd.

Branagh ble i 2012 utnevnt til Knight Bachelor.The Queen's Birthday Honours List 2012   , Directgov, 16. juni 2012. Han ble dermed gjort til ridder og fikk rett til å føre tiltaleformen sir foran sitt navn. Branagh mottok en æresdoktorgrad i litteratur fra Queen's University of Belfast i 1990.

 Filmografi 
 År  Film  Originaltittel  Rolle  Merknader 2011  My Week with Marilyn   Sir Laurence Olivier   2009  The Boat That Rocked   Statsråd Dormandy   2008  Wallander   Kurt Wallander  Britisk TV-versjon av den svenske serien 2008  10 Days to War   Oberst Tim Collins  TV-serie, en episode 2008  Valkyrie   Henning von Tresckow   2007  Sleuth   Mann på TV  Ikke kreditert 2006  The Magic Flute    I produksjon (regissør, manus) 2005  Warm Springs   Franklin Delano Roosevelt  TV-film 2004  Sandtrollet  Five Children and It  Uncle Albert  2002  Harry Potter og Mysteriekammeret  Harry Potter and the Chamber of Secrets  Professor Gyldeprinz Gulmedal  2002  Rabbit-Proof Fence   A.O. Neville   2002  Shackleton   Sir Ernest Henry Shackleton  TV-film 2002  Alien Love Triangle   Steven Chesterman  2001  Conspiracy   SS-general Reinhard Heydrich  TV-film 2001  Schneider's 2nd Stage   Joseph Barnett   2000  The Science of Big Al   Forteller  TV-film 2000  How to Kill Your Neighor's Dog   Peter McGowan  2000  Veien til El Dorado  The Road to El Dorado  Miguel  Stemme 2000  Danser med Shakespeare  Love's Labour's Lost  Berowne  (produsent, manus, regissør) 1999  The Wild Wild West   Dr. Arliss Loveless  Razzie-nominert 1999  The Periwig-Maker   Periwig-maker  Stemme 1998  The Dance of Shiva   Col. Evans  1998  The Theory of Flight   Richard  1998  Celebrity   Lee Simon  1998  The Proposition   Father Michael McKinnon  1998  Gingerbread Man   Rick Magruder  1996  Hamlet   Hamlet  (regissør, manus) 1995  Othello   Iago  1995  Shadow of a Gunman   Donal Davoren  TV-film 1994  Mary Shelley's Frankenstein   Victor Frankenstein  (regissør, produsent) 1993  Stor ståhei for ingenting  Much Ado About Nothing  Benedick  (regissør, manus, produsent) 1993  De kalte seg Swing Kids  Swing Kids  Cameoopptreden  1992  Peters Venner  Peter's Friends  Andrew Benson  (regissør, produsent) 1991  Dead Again   Roman Strauss / Mike Church  (regissør) 1989  Henry V   Henry V  (manus) 1989  Look Back in Anger   Jimmy Porter  TV-film 1988  Strange Interlude   Gordon Evans  TV-film 1987  High Season   Rick  1987  The Lady's Not for Burning   Thomas Mendip  TV-film 1986  Ghosts   Oswald  TV-film 1985  Coming Through   D.H. Lawrence   1983  To the Lighthouse   Charles Tansley  1982  Easter 2016   Student  TV-film

 Referanser 

 Eksterne lenker 

  «The Kenneth Branagh Compendium», en fanside
  Intervju med Kenneth Branagh

Kategori:Nordirske skuespillere
Kategori:Nordirske stemmeskuespillere
Kategori:Britiske regissører
Kategori:Britiske filmprodusenter
Kategori:Knights Bachelor
Kategori:Emmy-vinnere
Kategori:Personer fra Belfast
Kategori:Personer fra Reading